ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ЗЕМЕДЕЛИЕТО И ХРАНИТЕ

Г-Н ДИМИТЪР ГРЕКОВ

**В Ъ П Р О С**

от Павел Гуджеров, Владимир Иванов и Здравко Димитров

народни представители от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Политиката на правителството за ефективното използване и съхраняване водния ресурс на страната в икономиката на България

**УВАЖАЕМИ ГОСПОДИН ГРЕКОВ,**

Отправяме настоящия въпрос към Вас като Министър на земеделието и храните. Навярно сте запознат с изключително сериозната и притеснителна ситуация относно язовирите с основно предназначение за напояване. Девет от тях са с обем под 50%, това са „Домлян“, който е пълен 12,5%, „Горни Дъбник“ (33%), „Сопот“ (40,3%), „Пясъчник“ (12%), „Дяково“ (46,8%), „Рабиша“ (29,8%), „Кула“ (41,2%), „Огоста“ (35,6%) и „Тополница“ (23,4%). Най-критично е положението в яз. „Пясъчник“, в който водата е 12%.

Най-тревожна се очертава ситуацията в Област Велико Търново и Област Пловдив, като във Велико Търново нивото на необходимите водни запаси е около 2% от необходимото, а в Област Пловдив около 17%. В срещите ни със земеделски производители са споделяни силни опасения от провал на земеделската година особено за оризарите.

В тази насока моите въпроси към Вас са:

1. Какви мерки предвиждате за справяне с кризата с напояването за земеделски земи и как ще бъдат подпомогнати засегнатите земеделски производители?

2. Ще бъдат ли уведомени земеделските производители за конкретните капацитети от водни запаси на които могат разчитат преди началото на земеделската година?

Народни представители:

Павел Гуджеров

Владимир Иванов

Здравко Димитров

София

30.01.2014г.